
Изх. №…………………/………………2023 г.

ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Покана за партньорство по Операция „Повишаване на капацитета на служителите на агенцията за социално подпомагане във връзка с модернизиране на системите за социална закрила“ за надграждане на дейностите по управление и предоставяне на „приемна грижа“ на областно и национално ниво по Програма „Развитие на човешките ресурси“ 2021 – 2027
УВАЖАЕМА ГОСПОЖО ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Във връзка с писмо, постъпило в Общинска администрация Златоград, с Вх. № 12-00-295 от 24.11.2023 г., от Агенция за социално подпомагане, Община Златоград има възможност да подпише Споразумение за партньорство с Агенцията за социално подпомагане, по Компонент 1 по проект „Повишаване на капацитета на служителите на агенцията за социално подпомагане във връзка с модернизиране на системите за социална закрила“ по Оперативна програма „Развитие на човешките ресурси“, процедура за директно предоставяне на безвъзмездна финансова помощ BG05SFPR002-2.006, фокусирана върху продължаване и развитие на приемната грижа.
Новата операция допълва и надгражда операция „Приеми ме 2015“, финансирана по Оперативна програма „Развитие на човешките ресурси“ (ОП РЧР), което ще допринесе за продължаване на прилагането в национален мащаб на приемната грижа, както и за разширяване на възможностите за развитието й по децентрализиран начин.

Настоящата операция е насочена към усъвършенстване и разширяване обхвата на приемната грижа и затвърждава предоставянето й на местно ниво като алтернативна форма за отглеждане на деца в риск в семейна среда, поставяйки й специален фокус върху развитието на „специализирана приемна грижа“ за деца с увреждания; деца, жертви на насилие или трафик; деца, непридружени бежанци. Утвърдените и сега действащите в рамките на проект „Приеми ме 2015“ приемни родители, могат да преминат към новия проект, с оглед гарантиране интереса на настанените деца в приемните семейства, недопускане на възможност за прекратяване на настаняването, потвърдено от съда на тези деца и попадането им обратно в социални услуги.

Планираният период на изпълнение на новия проект е от: 01.01.2024 г. до 31.12.2024 година. 

Допустими партньори могат да бъдат както общини, участващи в проект „Приеми ме 2015“, така и общини, които не са се ангажирали с дейността „приемна грижа“ до момента.
Реализирането на този проект ще включва различни дейности, като основните от тях са:
· Дейност 1 – Популяризиране на приемната грижа;

· Дейност 2 - Продължаваща подкрепа за Областните екипи по приемна грижа (ОЕПГ) и  Консултативен експертен съвет (КЕС); 

· Дейност 3 - Предоставяне на приемна грижа по областен модел на организация и управление; 

· Дейност 4 - Обучение, подкрепа и супервизия на всички ангажирани специалисти в дейностите по набиране на кандидати за приемни родители, подкрепа и наблюдение на приемните семейства при отглеждането на настанените в тях деца; 

· Дейност 5 – Координационни работни срещи;

· Дейност 6 - Осъществяване на мониторинг на качеството на приемната грижа.

Всички планирани дейности запазват досегашния областен модел на приемната грижа, утвърден от проект „Приеми ме 2015“, включително структурата на Областните екипи по приемна грижа, обучения, супервизии и т.н.

Важно е да се отбележи, че общините не са задължени да осигуряват съфинансиране. Разходите за отделните дейности, по които общините имат ангажимент са предвидени в националния бюджет (за Дейност 3) и по Програма „Развитие на човешките ресурси“ (за Дейност 2 и 4). Останалите дейности са от компетенцията на Агенцията за социално подпомагане.
Съгласно Условията за установяване на партньорство, следва да се попълнят и изпратят комплект от задължителни приложения, изпратени от Управляващия орган на ПРЧР, като към тях е необходимо и предоставянето на следните придружаващи документи:

· Решение на Общинския съвет за одобряване на партньорство по проекта.

· Решение на Общинския съвет, относно делегиране право на кмета на Община Златоград да подпише Споразумение за партньорство с Агенцията за социално подпомагане.
 Във връзка с гореизложеното, с настоящото предлагам Общински съвет Златоград да приеме следното 

Р Е Ш Е Н И Е:
Във връзка с писмо с вх. № 12-00-295 от 24.11.2023 г. по описа на Общинска администрация  Златоград от Агенция за социално подпомагане  и на основание чл. 21, ал. 1, т. 8, във връзка с ал. 2 от Закона за местното самоуправление и местната администрация, Общински съвет Златоград,
Р Е Ш И:
1. Дава съгласие Община Златоград да партнира на Агенцията за социално подпомагане, в проект „Повишаване на капацитета на служителите на агенцията за социално подпомагане във връзка с модернизиране на системите за социална закрила“ по Програма „Развитие на човешките ресурси“ 2021 - 2027, процедура за директно предоставяне на безвъзмездна финансова помощ BG05SFPR002-2.006.
2. Упълномощава Кмета на Община Златоград да предприеме всички необходими правни и фактически действия във връзка с подписването на Споразумение за партньорство с Агенция за социално подпомагане, по Компонент 1 по проект „Повишаване на капацитета на служителите на агенцията за социално подпомагане във връзка с модернизиране на системите за социална закрила“ по Програма „Развитие на човешките ресурси“ 2021 – 2027, процедура за директно предоставяне на безвъзмездна финансова помощ BG05SFPR002-2.006.
Приложение: Писмо с Вх. № 12-00-295 от 24.11.2023 г. от Агенция за социално подпомагане. 

С уважение,

МИРОСЛАВ ЯНЧЕВ

Кмет на Община Златоград
Изготвил:

Елица Мангарудова
Мл. експерт СДП

Съгласувал:
Ирина Иванова 

Директор на дирекция ИР, ОП, СД и ВО 

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

